Publication: Magyar Közlöny
Issue: MK-2009-164 (Year: 2009, Number: 164)
Era: 2004-2010
Section: [Melléklet a 137/1996. (VIII. 28.) Korm. rendelethez]
Paragraph Index: 150

2. Az Alapprogram a gyermekkép megrajzolásában az eltérõ pedagógiai és pszichológiai irányzatok közös vonásait veszi alapul. Ezek szerint: a gyermek fejlõdõ személyiség, fejlõdését genetikai adottságok, az érés sajátos tör vényszerûségei, a spontán és tervszerûen alkalmazott környezeti hatások együttesen határozzák meg. E tényezõk együttes hatásának következtében a gyermeknek sajátos, életkoronként (életkori szakaszonként) és egyénenként változó testi és lelki szükségletei vannak. A személyiség szabad kibontakoztatásában a gyermeket körülvevõ személyi és tárgyi környezet szerepe meghatározó. Az óvodai nevelés gyermekközpontú, befogadó, ennek meg fele lõen a gyermeki személyiség kibontakoztatására törekszik, biztosítva minden gyermek számára az egyenlõ hozzáférést, tudatosan kerüli a nemi sztereotípiák erõsítését, elõsegíti a nemek társadalmi egyenlõségével kapcsolatos elõítéletek lebontását.”

Source: https://magyarkozlony.hu/hivatalos-lapok/62af2d90dbee53ead102781720be51b16a432cfa/dokumentumok/2efe694e0a04c00d87cb71d1467eaaf0e706cc9d/letoltes